Author: cerny
Last saved by: agenda0
Company: Úrad vlády Slovenskej republiky

Úrad vlády SR						  Na rokovanie vlády SR
Sekcia hospodárskej politiky					  dňa 20. 2. 2002
									  k číslu: 1211/2002
									  k bodu: 14

S t a n o v i s k o 

k Návrhu na vydanie rozhodnutia, ktorým sa mení uznesenie vlády SR                č.361/1992 a ruší rozhodnutie prezídia Fondu národného majetku SR č.908/1998
o naložení s  majetkovou účasťou na podnikaní spoločnosti Závod Slovenského národného povstania, a.s., Žiar nad Hronom  

I.

Materiál predkladá ministerka pre správu a privatizáciu národného majetku na základe žiadosti Fondu národného majetku SR.

V materiáli sa predkladá návrh na zmenu schváleného privatizačného projektu v časti rozdelenia akcií a na zrušenie rozhodnutia o naložení s majetkovou účasťou Fondu národného majetku SR (ďalej fond) na podnikaní spoločnosti Závod Slovenského národného povstania, a.s., Žiar nad Hronom, ktorá na fond prešla odstúpením od zmluvy s kupujúcim pre neplnenie zmluvných podmienok. V súčasnosti fond na účte v Stredisku cenných papierov SR má 4 275 852 ks akcií, čo predstavuje 73,9 % základného imania spoločnosti Závod Slovenského národného povstania, a.s., Žiar nad Hronom. Fond svoju 73,9 %-nú majetkovú účasť na podnikaní tejto spoločnosti má zámer predať priamym predajom záujemcovi, ktorého vyberie na základe výberového konania.  

II.

Materiál nie je predmetom štandardného medzirezortného pripomienkového konania.

III.

Porada ekonomických ministrov vlády SR materiál prerokovala 11.2.2002 a návrh vzala na vedomie. Vláde SR odporučila návrh schváliť.

V návrhu uznesenia odporúčame bod B.1. upraviť:

B.1. podľa § 28 ods. 6 písm. a/ a ods. 5 písm. b/ zákona č.92/1991 Zb.                    o podmienkach prevodu majetku štátu na iné osoby v znení neskorších                    predpisov rozhodnutie, ktorým sa mení uznesenie vlády SR č.361/1992                    v bode A.2., v časti rozdelenie akcií a ruší rozhodnutie prezídia Fondu                    národného majetku SR č. 908/1998 o naložení s majetkovou účasťou                    Fondu národného majetku SR na podnikaní spoločnosti Závod                   Slovenského národného  povstania, a.s. so sídlom Žiar nad Hronom,                   vydaného ako príloha č.1 k uzneseniu prezídia Fondu národného majetku                   SR č.1/LXXXII z 9.7.1998.

Odporúčame, aj s prihliadnutím na záver rokovania Porady ekonomických ministrov, aby vláda SR prijala navrhované uznesenie                    s prihliadnutím na spresnenie textu v bode B.1.

Bratislava  15. 2. 2002